ดัชนีหุ้นภาคบ่ายลุ้นทดสอบ 800 จุด
ดัชนีหุ้นของการซื้อขายภาคบ่ายเปิดตลาดที่ระดับ 795.96 จุด มูลค่าการซื้อขาย 27,248 ล้านบาท
4 พ.ค. 2553

ดัชนีหุ้นของการซื้อขายภาคบ่ายเปิดตลาดที่ระดับ 795.96 จุด มูลค่าการซื้อขาย 27,248 ล้านบาท 
นักวิเคราะห์หลักทรัพย์ กล่าวว่า ดัชนีหุ้นปรับตัวบวกแรงในการซื้อขายภาคเช้าอาจทำให้มีการขายทำกำไรออกมาบ้างสำหรับการซื้อขายในภาคบ่าย แต่ทิศทางโดยรวมยังดีอยู่หลังรัฐบาลเสนอแผนปรองดอง โดยดัชนีพยายามทดสอบระดับ 800 จุด แต่ต้องรอดูคำตอบรับอย่างเป็นทางการของกลุ่มคนเสื้อแดงในเย็นนี้
ขณะที่ตลาดหุ้นในต่างประเทศส่วนใหญ่ เคลื่อนไหวทั้งในแดนบวกและลบ อาทิ ดัชนี ฮั่งเส็ง ตลาดหุ้นฮ่องกง ปิดตลาดเช้าที่ระดับ  20,830.20 จุด เพิ่มขึ้น 18.84 จุด หรือ 0.09% ส่วนดัชนี PHCOMP ตลาดหุ้นฟิลิปปินส์ ปิดตลาดที่ระดับ 3,290.68 จุด เพิ่มขึ้น 0.59 จุด หรือ 0.02% ด้านดัชนี ASX All ordinaries ตลาดหุ้นออสเตรเลีย เวลา 12:32 น. (ตามเวลาประเทศไทย) อยู่ที่ระดับ 4,763.80 จุด ลดลง 43.30 จุด และดัชนี SHI ตลาดหุ้นจีน เวลา 12:19 น. (ตามเวลาประเทศไทย) อยู่ที่ระดับ 2,847.32 จุด ลดลง 23.29 จุด